כל המחירים באוניות של רויאל קריביאן מצוינים בדולרים אמריקאיים. האוניות מתנהלות על בסיס של "ללא מזומנים", והתשלום אפשרי אך ורק עם כרטיס ה-SeaPass, שימתין לכם על דלת הכניסה לחדר ביום העלייה לאונייה. באפשרותכם לעקוב בכל עת אחר חשבון ההוצאות האישי שלכם מהאפליקציה של חברת השייט או בערוץ הייעודי בטלוויזיה שבחדר שלכם.   במהלך תהליך הצ'ק אין באפליצקיה תוכלו לבחור את שיטת התשלום המועדפת עליכם עבור חשבון ההוצאות שלכם באונייה - במזומן, ואז תידרשו להשאיר פיקדון באונייה, או בכרטיס אשראי, אותו תוכלו להזין מראש במערכת, או למסור את פרטיו מאוחר יותר, באונייה. אורחים שלא מסרו את פרטי כרטיס האשראי לפיקדון, יידרשו להגיע לדלפק שירות הלקוחות באונייה ביום האחרון של ההפלגה ולהסדיר את החשבון שלהם.   כמו כן, בדלפק שירות הלקוחות תוכלו להמיר מטבעות שונים, או לפדות המחאות נוסעים. בכל האוניות קיים מכשיר גם למשיכת מזומנים (הפעולה כרוכה בתשלום עמלה).